ايران

جمهورية ايران الاسلاميه (بالفارسى: جمهوری اسلامی ایران) ليها حدود مع افغانستان و تركيا و باكستان و العراق و ارمينيا و اذربايجان و تركمنستان و الخلیج الفارسی وطهران هى عاصمتها و اكبر مدنها.

ايران هو الاسم الذى سماها به اهلها و معناها ارض الاريين, فارس هو الاسم الذى كانت معروفه فيه . ايران ترتيبها التمنتاشرة على مستوى العالم فى المساحه . عدد سكانها يزيد عن السبعين مليون. ايران دوله اسلاميه بليها نظام حكم مش موجود فأى مكان الا فى ايران اسمه نظام الولى الفقيه و الحكم هناك حكم دينى يعنى الدستور كله من احكام الشريعه حسب المذهب الشيعه الاثنى عشرى (الجعفرى) و النظام داه موجود من السنة 1981 يعنى بعد انتصار الثوره الاسلاميه الى قادها الخمينى سنة 1979 و انتهى بيها حكم الشاه محمد رضا بهلوى.http://www.facebook.com/egyptianalphabet

 الاسم 
عرفت ایران باربع اسماء فی التاریخ

 ایران(ایراگستان)اراک- ایرانویچ
 فارس
 بلاد عجم
 بلاد فارس

 تاريخ ايران 
ايران من البلاد الى بتمتلك تاريخ قديم من ايام الدوله الساسانيه. تاريخ ايران مليان بالحروب و الصراعات و استولى عليها اليونانيين و البيزنطيين و المغول و أمة العرب و الأتراك و سيطر الانجليز و الروس على مناطق فيها. الامبراطوريه الفارسيه دامت حوالى 250 سنه بس.

 ايران القديم 
الساسانيين كانو اول اللى سمو الامبراطوريه الفارسية ايرانشهر و هى كلمه فارسية معناها ارض الاريين و فترة الدوله الساسانيه كانت فتره من اهم الفترات فى تاريخ دولة ايران و اثرت فى اوروبا. و الصين. و افريقيا. و الهند. و كان فى حروب بينها و بين الدوله الرومانيه.

 الامبراطورية الميدية (728–550 ق.م)
 الامبراطورية الاخمينية (648–330 ق.م)
 الامبراطورية السلوقية (330–150 ق.م.)
 الامبراطورية الپارثية او الاشكانية (250ق.م – 226م)
 الامبراطورية الساسانية (226–650)

 الفتره الاسلاميه 
كان الفتح الاسلامى لايران سنة 637 ايام حكم الخليفه عمر بن الخطاب , و بعد ما احتل العرب العاصمه كتيزيفون هزمو الجيش الساسانى فى نهاوند 641-642 و بعدها احتلوا ايران بسرعه و تم اسلمة ايران لكن عمر ماتم تعريبها بعكس المناطق اللى سيطر عليها العرب.

دخل المغول ايران و احتلوها و اسسو فيها دولة الايلخانات عاصمتها تبريز. و منها انطلقو لغزو ميسوبوتاميا و  الشرق الوسطانى و قدرو يقضوا على الخلافه العباسيه فى بغداد سنة 1258.

اسماعيل الصفوى شاه ايران من سنة 1502 لسنة 1524 اسس الدوله الصفويه فى ايران و بعد ما سيطر على كل ايران عمل المذهب الشيعى المذهب الرسمى فيها, و غزا العراق و استولى عليه سنة 1508 بحجة حماية الاماكن المقدسه عند الشيعه فاتصدى ليه الاتراك العثمانيين السنيين اصحاب النفوذ فى المنطقه و غزا السلطان العثمانى سليم الاول ايران و غلب اسماعيل الصفوى فى شالدران سنة 1514 و دخل تبريز عاصمة الصفويين لكن اضطر انه ينسحب و قامت سلسله من المعارك بين الصفويين و الاتراك العثمانيه.

 لينكات برانيه 


 مصادر 

ايران
تصنيف:بلاد
تصنيف:دول اسلاميه